**Návrh na II. zmenu rozpočtu MČ Košice – Sídlisko KVP na rok 2019**

II. zmena rozpočtu sa týka:

* zmeny rozpočtu bežných príjmov a výdavkov. Po zmene v príjmovej a výdavkovej časti bežného rozpočtu tento ostáva vyrovnaný.

**Dôvodová správa**

**B e ž n ý r o z p o č e t**

* ***Prvok 7.6.5: Menšie obecné služby***

Najvýraznejšia zmena rozpočtu v rámci príjmovej, ale aj výdavkovej časti bežného rozpočtu, je jeho zníženie z dôvodu nerealizácie na prvku: 7.6.5: **Menšie obecné služby - § 54 „Praxou k zamestnaniu“ – nový projekt,** ktorý pre rok 2019 na základe oznámenia Ministerstva práce, sociálnych vecí a rodiny SR, už nebude spolufinancovaný ÚPSVaR SR a v rozpočte na rok 2019 sa s jeho realizáciou uvažovalo. Úprava na prvku: 7.6.2.: **Menšie obecné služby - § 54 „Praxou k zamestnaniu“** je z dôvodu nedočerpania finančných prostriedkov a z dôvodu nenaplnenia príjmov, kvôli nižšiemu stavu aktivačných pracovníkov. (Projekt pôvodne začínalo 6 aktivačných pracovníkov, končia ho 4). Celkové zníženie príjmov v rámci uvedených projektov je o **88 043 €**.

V rámci zmeny rozpočtu je aj v príjmovej aj výdavkovej časti navrhovaná zmena programu, ktorý v roku 2019 je spolufinancovaný ÚPSVaR SR a to:

Prvok 7.6.6: **Menšie obecné služby** - **§ 50j – znevýhodnený uchádzač** od 1.4.2019 do 31.12.2019 pre 2 zamestnancov. Financovanie je zabezpečené 80 % z ÚPSVaR, 20 % je zabezpečených v rozpočte MČ KVP. Celková cena práce je 997,27 €/1 zamestnanec, ÚPSVaR SR refunduje výdavky vo výške 797,81 €, MČ KVP uhrádza výdavky vo výške 199,46 €/1 zamestnanec. Celkové náklady na daný projekt sú rozpočtované vo výške 19 120 €, refundované budú výdavky vo výške 14 322 €, náklady MČ KVP budú 4 798 €. Celkové príjmy za daný projekt sú rozpočtované vo výške **14 322 €.**

Prvok 7.6.6: **Menšie obecné služby** **- § 50j – znevýhodnený uchádzač** od 1.7.2019 do 31.12.2019 sú rozpočtované finančné prostriedky pre 4 zamestnancov. Celkové náklady na projekt sú predpokladané vo výške 25 393 €, z toho refundované výdavky budú vo výške 18 095 €, výdavky MČ KVP budú vo výške 7 298 €. Celkové príjmy za daný projekt sú rozpočtované vo výške **19 095 €.**

V rámci príjmov je úprava rozpočtu aj v položke príjmy z rozpočtu mesta na stravovanie dôchodcov o **1 000 €,** z dôvodu zvýšenia hodnoty stravného a o **10 000 €** na projekty. V schválenom rozpočte sa už uvažovalo s finančnými prostriedkami vo výške 10 000 €, z uvedeného dôvodu je tu zapracovaný rozdiel. Účelové prerozdelenie finančných prostriedkov bolo schválené MieZ v celkovej výške 20 000 €.

Úprava položiek známky pre psov je o **500 €**, úrokov **o 700 €** a z náhrad z poistného plnenia o **30 €** - úpravy sú z dôvodu vyššieho plnenia.

* ***Podprogram 9.1: Administratíva* -** zmena rozpočtu v  rámci podpoložiek 611 a 642015 je navrhovaná z dôvodu vyšších výdavkov za náhradu príjmu pri dočasnej pracovnej neschopnosti zamestnanca platenú zamestnávateľom v  sume 2 000 €.

V podprograme 9.1 je navrhovaná zmena rozpočtu v rámci podpoložiek 614 a 642012 v sume 11 476 €. MČ KVP sa s niektorými zamestnancami dohodla (z dôvodu úspory finančných prostriedkov) na skoršom ukončení pracovného pomeru, než na aký bol dohodnutý, pričom im bola vyplatená odmena (nie odstupné, ktoré by pri pripravovanej a následne realizovanej zmene organizačnej štruktúry, bolo výrazne vyššie).

Odstupné sa vyplácalo iba v jednom prípade. Z uvedeného dôvodu navrhujeme presun finančných prostriedkov na položku odmeny.

V podprograme 9.1 a 6.1 je navrhovaná zmena rozpočtu v rámci podpoložky 614 z dôvodu navýšenia odmeny pre upratovačku.

Zmena rozpočtu medzi podpoložkami 633013 a 636002 v sume 522 € je navrhovaná z dôvodu potreby riešiť prenájom dochádzkového systému, pričom v rozpočte sa uvažovalo o jeho kúpe.

V rámci podpoložiek 637005 a 637011 je zmena navrhovaná vo výške 780 € z dôvodu potreby vypracovania auditu energetickej náročnosti budovy MČ KVP.

V rámci podpoložiek 631001 je navrhované zvýšenie o 500 €, 632005 o 600 €, 633004 o 320 €, 633006 o 500 €, 633009 o 200 €, 633013 o 300 €, 634001 o 500 €, 635003 o 20 €, 635009 o 200 €, 637003 o 300 €, 637004 o 1 000 €, 637005 o 500 €, 637014 o 3 000 € a 637021 o 400 €. V rámci podpoložky 633011 navrhujeme zníženie o 320 €. Pri tvorbe pôvodného rozpočtu sa vychádzalo z odhadovanej skutočnosti roku 2018 a z nenaplneného stavu zamestnancov. V priebehu roka došlo k naplneniu stavu zamestnancov v zmysle novej organizačnej štruktúry. Uvedený nárast zamestnancov si vyžaduje aj zvýšenie rozpočtu vo vyššie uvedených podpoložkách.

* ***Podprogram 2.4: Hospodárska správa, údržba a prevádzka budov -*** v programe 2.4 je navrhované zníženie rozpočtu v podpoložkách 637014 o 2 000 € a v podpoložke 637016 o 742 € - tieto finančné prostriedky sú potrebné na zabezpečenie financovania v podpoložke stravovanie a v podpoložke prídel do sociálneho fondu v rámci NP § 50j začatého 1.4.2019, nakoľko tieto výdavky nie sú predmetom refundácie z ÚPSVaR SR. V podpoložke 637018 je navrhované zníženie o 2 250 € z dôvodu konečného vyúčtovania za teplo a TÚV za rok 2018 voči jednotlivým subjektom.
* ***Podprogram 2.4: Hospodárska správa, údržba a prevádzka budov -*** zvýšenie rozpočtu v programe 2.4. je navrhované v podpoložkách 633006 o 200 € a 635006 o 800 € z dôvodu zabezpečenia materiálu na opravy majetku.
* ***Podprogram 2.5.: Vzdelávanie zamestnancov*** – z dôvodu zvýšenia cien školení, ako aj nárastu počtu zamestnancov MČ KVP, je potrebná úprava rozpočtu v podpoložke 637001 o 300 €.
* ***Podprogram 4.3: Správa a údržba miestnych komunikácií –*** v rámci daného podprogramu je navrhované zvýšenie rozpočtu na nákup a osadenie dopravných značiek v celkovej sume 500 €. V rámci položky 635 je premietnutá úprava rozpočtu o 3 000 € na opravy schodov a chodníkov v rámci financovania z rozpočtu Mesta Košice (celková výška financií z Mesta Košice je 5 000 €) a úprava o 798 € na údržbu dopravného značenia.
* ***Podprogram 4.3: Správa a údržba miestnych komunikácií*** – na platby za odvoz odpadu je návrh na zvýšenie podpoložky 637004 o 1 000 €, v rámci financovania z rozpočtu Mesta Košice.
* ***Podprogram 4.3: Správa a údržba miestnych komunikácií*** – na čistenie vpustov, vrátane osadenia kalových košov je navrhovaná úprava o 3 000 € (celková výška financií z Mesta Košice na rok 2019 bude 5 000 €).
* ***Podprogram 5.3: Podpora športových aktivít*** – návrh na úpravu rozpočtu je navrhovaný z dôvodu zvýšenia počtu športových aktivít pre rok 2019. Táto podpoložka bude financovaná z rozpočtu Mesta Košice.
* ***Podprogram 6.1: Miestne kultúrne strediská*** – vzhľadom k úprave v podpoložke odmeny o 250 € je potrebná aj úprava odvodov do poistných fondov na položke 620 celkom o 87 €.
* ***Podprogram 6.2: Kultúrne podujatia*** – úprava medzi podpoložkami 637002 a 633006 v podprograme 8.6 Denné centrum vo výške 300 € je navrhovaná ako zníženie rozpočtu na kultúrnych podujatiach v podprograme 6.2 a zvýšenie rozpočtu v programe 8.6 na nákup materiálu.
* ***Podprogram 7.1: Verejné priestranstvá*** – navrhovaná úprava podpoložky 632002 je z dôvodu spustenia fontány do prevádzky. V podpoložke 633006 je návrh na zvýšenie rozpočtu o 500 € na materiál pre zabezpečenie následných opráv lavičiek.

V rámci podpoložiek 636001 je navrhovaná úprava rozpočtu o 500 € a 636008 o 500 € z dôvodu nárastu počtu kamier a tým aj navýšenia prenájmu optických vlákien (úspešný projekt na kamerový systém).

* ***Podprogram 7.1: Údržba zelene*** – návrh na úpravu rozpočtu je z dôvodu doplnenia rozpočtu o 2 000 € na podpoložke 635006 pre zabezpečenie kosieb, orezov zelene a hrabania lístia (celková výška financií z Mesta Košice je 8 000 €).
* ***Podprogram 7.5: Detské ihriská na verejných priestranstvách*** – návrh na zvýšenie o 400 € vychádza z potreby zabezpečenia ročnej kontroly detských ihrísk.
* ***Podprogram 8.1.: Stravovanie dôchodcov*** – zvýšenie rozpočtu na podpoložke 642014 o 1 000 € vyplýva zo zvýšenia stravného. Súčasne sú upravené o túto sumu aj príjmy.